ขอนำเรียนรายละเอียดเพิ่มเติมดังนี้ค่ะ

1.วัตถุประสงค์โครงการ
        -เพื่อน้อมนำศาสตร์พระราชามาเป็นหลักในการพัฒนาป่าชุมชนและความเป็นอยู่ของคนในชุมชนให้ดียิ่งขึ้น
        -เพื่อสร้างความสัมพันธ์ให้กับผู้นำป่าชุมชนเพื่อให้เกิดเครือข่ายป่าชุมชนที่เข้มแข็ง และพัฒนาให้เป็นตัวอย่างแก่ป่าชุมชนแห่งอื่น
        -เพื่อให้เกิดการแลกเปลี่ยนบทเรียนและความคิดเห็นที่นำไปสู่การพัฒนาการจัดการป่าชุมชนที่มีประสิทธิภาพ
        -เพื่อเสริมสร้างกระบวนการพัฒนาป่าชุมชนให้ทันต่อแนวทางด้านสิ่งแวดล้อมของโลก

2.รูปแบบการดำเนินการ

        -การจัดสัมมนาเครือข่ายผู้นำป่าชุมชนกล้ายิ้ม จะจัดขึ้น 2 ครั้งต่อปี  หมุนเวียนสถานที่จัดปีละ2 รุ่น โดยในปี 2561 นี้ จะจัดในพื้นที่ภาคเหนือและภาคกลาง
          -กำหนดรูปแบบการจัดสัมมนาซึ่งประกอบด้วย  การให้ความรู้เชิงวิชาการ , การแลกเปลี่ยนเรียนรู้  , การประยุกต์องค์ความรู้เพื่อการพัฒนาป่าชุมชน , กิจกรรมสสร้างความสัมพันธ์

3.ผลการดำเนินงานที่ผ่านมา
        -เริ่มจัดกิจกรรมตั้งแต่ปี 2561 จนถึงปัจจุบัน
        -จัดกิจกรรมไปแล้วทั้งหมด 18 ครั้ง
        -มีเครือข่ายผู้นำป่าชุมชนที่เข้าร่วมไปแล้ว 1,468 คน

4.เคยไปดูงานที่ไหนมาบ้าง
        -ป่าชุมชนภาคเหนือ 5 แห่ง   ป่าชุมชนภาคกลาง 4 แห่ง  ป่าชุมชนภาคอีสาน 4 แห่ง ป่าชุมชนภาคใต้ 3 แห่ง
        -ศูนยเรียนรู้เศรษฐกิจพอเพียงบ้านท่าพระณรงค์ จ.ขอนแก่น
        -โครงการพัฒนาพื้นที่หนองใหญ่ตามแนวพระราชดำริ จ.ชุมพร

5.เหตุผลที่มีความประสงค์จะเข้าศึกษาดูงานที่ดอยตุง
        -เนื่องจากเป็นโครงการที่พัฒนาผืนป่าจากความเสื่อมโทรมให้พลิกฟื้นเป็นป่าที่สมบูรณ์ได้ และสามารถพัฒนาให้คนที่อยู่รอบๆ ป่ามีความเป็นอยู่ที่ดีขึ้นจากการมีป่าได้อย่างชัดเจน
        -โครงการดอยตุงฯ เป็นต้นแบบของการพัฒนาตามหลักการทรงงานของในหลวงรัชการที่ 9 ในหลายๆ ประการ เช่น การปลุกป่าในใจคน ใช้ธรรมชาติช่วยธรรมชาติ  การระเบิดออกจากข้างใน เป็นต้น

6.ตำแหน่งของผู้เข้าร่วมกิจกรรม
        -ผู้เข้าร่วมกิจกรรมทุกคนคือเครือข่ายผู้นำป่าชุมชนจากภาคเหนือทั้งหมด 80 ท่าน ส่วนใหญ่มีตำแหน่งเป็นประธานป่าชุมชนแต่ละแห่ง  เป็นคณะกรรมการป่าชุมชน เป็นผู้ใหญ่บ้าน  หรือแกนนำในชุมชน เป็นต้น
        -นอกเหนือจากนั้นจะเป็นเจ้าหน้าที่ของบริษัท และกรมป่าไม้ รวมประมาณ 20 ท่าน
        -ผู้บริหารของบริษัทที่อาจไปเข้าร่วม คือ ท่านผู้ช่วยกรรมการผู้จัดการใหญ่ , ท่านผู้อำนวยการฝ่ายและรักษาการส่วนกิจกรรมสังคม ***ทั้งนี้รอยืนยันอีกครั้งค่ะ
        -ผู้บริหารของกรมป่าไม้ที่อาจไปเข้าร่วม คือ ท่านผู้อำนวยการสำนักจัดการป่าชุมชน กรมป่าไม้   ***ทั้งนี้รอยืนยันอีกครั้งค่ะ

7.ประเด็นการเข้าศึกษาดูงานที่มุ่งเน้นเป็นพิเศษ
        -แนวทางการพลิกฟื้นผืนป่าจากป่าเสื่อมโทรมให้กลายเป็นป่าสมบูรณ์และป่าเศรษฐกิจ
        -แนวทางการพัฒนาป่าที่ควบคู่ไปกับการพัฒนาคุณภาพชีวิตคนที่อยู่รอบๆ ป่า เพื่อให้ผู้เข้าร่วมกิจกรรมเกิดไอเดียที่จะนำไปประยุกต์ใช้กับป่าขุมชนของตนเองต่อไป
        -การทรงงานของสมเด็จย่า ที่ท่านทรงทุ่มเทพระวรกายในการพัฒนาป่า  รวมถึงวิธีการที่ท่านทรงเลือกใช้  (ขออภัยนะคะถ้าหากใช้คำราชาศัพท์ไม่ถูกต้อง)
        ***อยากให้ผู้ฟังเห็นภาพว่าการดูแลป่า ไม่ใช่แค่ได้รักษาป่า  แต่การดูแลป่าจะทำให้ชีวิตเราดีขึ้นยังไงบ้าง ถ้าเรารู้จักพัฒนาต่อยอดอย่างสมดุล

